Sign in / Join .st0{fill:#34437F;} .st1{fill:#878787;} Tuesday, October 26, 2021 ikteb hawn… Fittex "Il-vaċċin huwa s-soluzzjoni" – il-PM Robert Abela Minn Claudio Coleiro October 26, 2021 Ritratt: Roger Azzopardi Claudio Coleiro Ġurnalist Waqt l-istess stqarrija ministerjali , il-Prim Ministru qal ukoll li d-diskussjoni ffukat ukoll fuq il-pandemija tal-Covid-19 hekk kif numru ta' pajjiżi qed jaraw żieda fl-infezzjonijiet u kellhom idaħħlu diversi miżuri inkluż lockdown biex jikkontrollaw in-numri. "Bħala mexxejja sħaqna fuq l-importanza ta' programm ta' vaċċinazzjoni li huwa effettiv. Qsamt l-istorja ta' suċċess ta' Malta f'dan ir-rigward fejn pajjiżna għandu wkoll l-ogħla rata ta' vaċċinazzjoni u ninsabu fuq quddiem nett fil-programm ta' boosters tal-istess vaċċin," qal Dr Abela. "Għalhekk, intenni l-appell tiegħi lil dawk li għadhom ma ħadux il-vaċċin biex jeħduh mill-aktar fis u biex dawk li waslu għall-booster jilqgħu din l-istedina wkoll. Il-programm ta' vaċċinazzjoni huwa l-aktar arma kruċjali fil-ġlieda tagħna kontra l-pandemija. Il-vaċċin huwa s-soluzzjoni." Dwar it-trasformazzjoni diġitali tal-Ewropa, il-Prim Ministru qal li: "qbilna li dan se jwassal għal tkabbir ekonomiku, impjiegi ġodda u żieda fil-kompetittività filwaqt li tissaħħaħ is-sovranità diġitali b'mod determinat u miftuħ. Dan se jiffaċilita tranżizzjoni għal futur aktar sostenibbli u reżiljenti." Il-Prim Ministru qal ukoll li saru diskussjonijiet formali dwar is-saltna tad-dritt fl-isfond li ġara fl-aħħar sentenzi li ngħataw mill-Qorti Kostituzzjonali fil-Polonja, li ddeċidiet li l-Kostituzzjoni Pollakka hi suprema u tipprevali fuq il-liġijiet Ewropej. "Kien suġġett jaħraq iżda d-diskussjoni saret fi spirtu kostruttiv. Sodisfatt fuq it-tema tas-saltna tad-dritt Malta llum hi meqjusa bħala eżempju pożittiv," temm jgħid il-Prim Ministru Robert Abela. Artiklu preċedenti Manchester United jagħmlu kuntatt ma' Antonio Conte Artiklu li jmiss Titħabbar il-mewt ta' Walter Smith